На основу члана 52. став 1. тачка 12) Закона о осигурању („Службени гласник РС“, бр. 139/14 и 44/21), члана 329 став 1. тачка 10. Закона о привредним друштвима („Службени гласник РС“, бр. 36/11, 99/11, 83/14, 5/15, 44/18, 95/18, 91/19 и 109/21), члана 37. став 1. тачка 14) Статута Компаније „Дунав осигурање“ а.д.о. („Службени лист Компаније“ бр. 16/12, 40/15, 51/15, 9/16, 21/16, 39/18, 18/19, 24/19, 37/21, 11/22 и 18/22) и чл. 12.-13. Политике накнада члановима Надзорног одбора, Извршног одбора и Комисије за ревизију Компаније „Дунав осигурање“ а.д.о, Скупштина Компаније на Ванредној седници одржаној дана 03. новембра 2022. године, донела је

**О Д Л У К У**

**о накнадама за рад председника и чланова Надзорног одбора**

**Компаније „Дунав осигурање“а.д.о.**

**Члан 1.**

Овом одлуком утврђује се накнада за рад председника и чланова Надзорног одбора Компаније „Дунав осигурање“ а.д.о. у фиксном износу.

**Члан 2.**

Утврђује се месечна накнада за рад председника Надзорног одбора Компаније у нето износу од 120.000,00 динара (словима: сто двадесeт хиљада динара).

**Члан 3.**

Утврђује се месечна накнада за рад члана Надзорног одбора Компаније у нето износу од 70.000,00 динара (словима: седамдесет хиљада динара).

**Члан 4.**

Овлашћује се председник Скупштине Компаније да са председником и члановима Надзорног одбора Компаније закључи Уговор о ангажовању.

**Члан 5.**

Ступањен на снагу ове одлуке престаје да важи Одлука о накнадама за рад председника и чланова Надзорног одбора Компаније „Дунав осигурање“ а.д.о, Н број:167/12 од 22. јуна 2012. године.

Ова одлука ступа на снагу наредног дана од дана доношења.

**С број: ПРЕДСЕДНИК СКУПШТИНЕ**

**03. новембар 2022. године**

**Београд**

**Ана Јовић**